
Nova kamarila čisti teren 


Ovih dana javnosti se pokušavaju zama- 
zati oči i skrenuti pažnja sa pravih pro- 
blema hapšenjem nekih tajkuna, pa čak 
i bivših ministara. U medijima se gotovo 
svakodnevno najavljuju nova hapšenja 
raznih zvučnih imena, čime se u javnosti 
stvara slika da trenutna vlast namerava da se 
razračuna sa onima koji su upropastili naše 
firme, pokrali društvenu imovinu i ojadili 
društveni budžet. Ovakve performanse dr- 
žave viđali smo mnogo puta dosad - svaki 
put kada dođe do smene vlasti, aktuelna vlast 
kreće u hapšenja kriminalnih grupa koje im 
nisu po volji, čime se otvara prostor nekoj 
no-voj pljačkaškoj kamarili, lojalnoj novoj 
vlasti. Istovremeno, protiv kriminalaca 
koje je pohapsila prethodna vlast prekida- 
ju se svi sudski procesi ili se oni pak otežu 
u nedogled, dok su ti kriminalci slobodni 
da se vrate svojim starim pljačkaškim 
aktivnostima. Ovakvu će sudbinu, sigurni 
smo, doživeti i oni koji se ovih dana hap- 
se ili čija se hapšenja najavljuju - biće svi 
oslobođeni. 

Matematika dužničkog ropstva 

Da grcamo u dugovima, to odavno znamo, 
ali kada bismo pogledali brojke koje 
ukazuju na to koliki su zaista ti dugovi, 
malo kome se ne bi okrenuo želudac. 
Naime, u poslednje četiri godine Srbija je 
za vraćanje svog ukupnog spoljnog duga 
odvojila 14,5 milijardi evra, a od ovog 
iznosa čak tri milijarde evra su kamate. To 
znači da na otplatu spoljnog duga mesečno 
plaćamo čak 303 miliona evra, odnosno 
u proseku 10 miliona evra dnevno, ako 
računamo i neradne dane. U pomenutih 
14 milijardi evra, kamata učestvuje sa tri 
milijarde evra, što znači da za nju u prose- 
ku platimo 63 miliona evra mesečno ili 
malo više od dva miliona evra dnevno. 
Da stvar bude još gora, država je uspela 
da zaduži narod ove zemlje još više, te je 
spoljni dug za samo četiri godine povećan 
za 4,3 milijarde evra, i to sa 20,530 milijardi 


u septembru 2008. na 24,832 milijarde evra 
u septembru ove godine. Kratkoročni dug 
smanjen je sa 1,918 na 363 miliona evra, 
ali je dugoročni povećan za 5,857 milijar- 
di evra. Ova zaduženja naravno osećamo 
svi mi na našoj koži, time što iznova 
bivamo opterećeni sve većim nametima, 
poskupljenjima, smanjivanjem plata, po- 
većavanjem školarina, otpuštanjima sa 
posla. Pored toga što nas bahata vladajuća 
elita sve više izrabljuje ne bi li smo otplati- 
li stara dugovanja, ona nam sve više steže 
omču dužničkog ropstva oko vrata, tako 
što taj spoljašnji dug iznova povećava, 
podređujući nas time kolonizatorskom 
kapitalu, koji teži da ovlada na celome 
Balkanu. Stoga je pitanje dana kada ćemo 
doživeti grčki scenario i kada će moćne 
zemlje EU početi svojim krvavim ruka- 
ma da nas stežu sve više oko vrata. Grčki 
narod je na to odgovorio generalnim 
štrajkovima, okupacijama radnih mesta, 
masovnim protestima na ulici, jer svaki 
talas novog izrabljivanja izaziva i talas 
organizovanog otpora. 

Radnici iz čačka blokirali Ibarsku 
magistralu 

Ove srede više stotina radnika čačanske 
fabrike hartije „Božo Tomić” pokušalo 


je da blokira saobraćaj na Ibarskoj 
magistrali u Preljini, ali ih je naravno 
policija sprečila u tome. Deo zaposlenih 
ove fabrike, koji već 20 meseci nisu 
primili platu i čiji staž nije povezan šest 
godina, nisu uspeli u nameri da blokira- 
ju Ibarsku magistralu kako bi skrenuli 
pažnju javnosti na probleme koji ih prate 
mesecima. Dug fabrike je narastao na oko 
18 miliona evra, a radnici su ogorčeni jer 
ne znaju svoj status, najavljujući da će 
i u narednom periodu protestovati na 
Ibarskoj magistrali sve dok se njihovi pro- 
blemi ne reše. Fabrika „Božo Tomić” je 
prodata jula 2007. firmi „Čestijm” iz So- 
fije. Proizvodnja je obustavljena počet- 
kom prošle godine, kada je blokiran račun 
zbog neizmirenih obaveza za električnu 
energiju, vodu i potrošene zalihe sirovina. 
Privatizacija je zatim poništena, raskinut 
je ugovor sa bugarskom kompanijom i 
postavljen zastupnik fabričkog kapitala, a 
262 radnika se vode kao zaposleni. 

Ovakvih slučajeva upropaštenih i priva- 
tizovanih fabrikama u kojima su radnici 
ostavljeni na cedilu u krajnjoj bedi je 
mnogo, te je razloga za gnev radnika više 
nego opravdan. Zato u narednom periodu 
svakako možemo očekivati još masovniju 
i organizovaniju borbu radnika. 



“HER0IZAM P0 K0MANDI, BESMISLENO NASIUE, ISVE TE BUDALAŠTINE KOJEIDU P0DIMEN0M PATRI0TIZMA - KAK0IH SAM0 MRZIM.” (A. Ajnšfajn) 

Učenici blokirali preko 200 škola u Italiji 

,,Mi ovo više ne možemo da trpimo", kaže osamnaestogodišnji Alesandro i dodaje: „13 ovoj zemlji više niko ne veru- 
je političarima, pogotovo ne mladi. U poslednjih 15 do 20 godina smo gledali kako uništavaju našu budućnost". 



Hladno novembarsko jutro zatiče trg 
Pjaca del popolo u Rimu prekriven 
učenicima srednje škole „Taso“ koji 
sede na ledenom betonu i slušaju 
nastavnika istorije umetnosti koji 
preko megafona drži javni čas u 
sklopu alternativne nastave koju su 
organizovali zajedno sa nastavnici- 
ma koji podržavaju proteste. Jedan od 
učenika kaže: „Mi smo deo revolucije 
u italijanskom obrazovnom sistemu, 
niko drugi nije hteo da se pobuni 
pa smo morali da protiv nepravde 
ustanemo sami.“ 

„Taso“ je jedna od više desetina 
srednjih škola u Rimu koje su blo- 
kirane u okviru velikog talasa protes- 
ta protiv „mera štednje“ u obrazova- 
nju i tendencija komercijalizacije 
obrazovanja. U skupštinskoj proce- 
duri trenutno je izmena zakona o 
obrazovanju koja će istovremeno 
smanjiti prava nastavnika i omogući- 
ti upravama škola da ubuduće kon- 
kurišu za privatno finansiranje ume- 
sto državnog i da menjaju nastavni 
program. Učenici smatraju da će 
ovo dovesti do privatizacije škola na 
mala vrata, pretvoriti nastavnike u 
menadžere i imati pogubne posledice 
po obrazovanje. 

Protesti ulaze u treću nedelju i svakim 

Koliko je stanje u školama tragično 
najrečitije govore prizori iz nekih 
srednjih škola u Rimu: miševi 
nastanjuju učeničke ormariće i 
trče hodnicima koji su prekriveni 
njihovim izmetom; plafoni toliko 
prokišnjavaju da otpada malter 
i stvaraju se stalne barice u 
uglovima učionica; nema tople 
vode i većina radijatora je u kvaru. 
Uostalom, škole imaju novca da 
greju samo par sati dnevno, tako 
da većina učenika sedi u jaknama, 
sa rukavicama na rukama; dvorišta 
su zarasla u korov, fasade se Ijušte 
jer godinama nisu krečene, učenici 
nose svoj toalet papir, a nastavnici 
sami kupuju kredu. Prema rečima 
učenika, škole su toliko prljave i 
ruinirane da sam boravak u njima 
predstavlja rizik po zdravlje. 


danom, u celoj Italiji, broj blokiranih 
obrazovanih ustanova raste, a trenutno 
je blokirano preko 200 srednjih škola 
i sve više fakulteta. Očekuje se da će 
ovaj broj narednih dana biti još veći, 
jer se protesti nezadovoljne omladine 
nezadrživo šire celom zemljom. ,,Mi 
ovo više ne možemo da trpimo“, ka- 
že osamnaestogodišnji Alesandro i 
dodaje: ,,U ovoj zemlji više niko ne 
veruje političarima, pogotovo ne 
mladi. U poslednjih 15 do 20 godi- 
na smo gledali kako uništavaju našu 
budućnost“. 

Gnezdapobune 

Učenici su pretvorili blokirane škole u 
gnezda pobune iz kojih se organizuju 
masovni ulični protesti. Za ovaj vi- 
kend se u Rimu planiraju veliki prote- 
sti učenika i studenata. Tokom pro- 
šlonedeljnih demonstracija desetine 
učenika je povređeno, a mnogo više 
ih je uhapšeno širom zemlje nakon 
što su u mnogim gradovima izbili 
sukobi sa policijom koja je pokušala 
da silom i suzavcem prekine proteste. 
Ove nedelje mnogi su na proteste došli 
spremni, sa improvizovanim štitovima 
u obliku naslovnih strana književnih 
dela svetskih klasika, poput Dantea ili 
Šekspira. 

Problemi protiv kojih se učenici bo- 
re nisu ništa novo. Obrazovni sistem 
iz godine u godinu sve više propada, 
a u poslednjih pet godina obrazovanje 
je bilo glavna žrtva budžetskih „mera 


štednj e“. Sindikati srednj oškolskih 
nastavnika tvrde da je skoro 60% 
državnih škola u Italiji zrelo za re- 
noviranje, kao i da su neke škole 
skoro potpuno ruinirane. Bogati se 
naravano, kao i do sada, nesmetano 
obrazuju u svojim privatnim, elitnim 
školama. 

Sa nestrpljenjem očekujemo nare- 
dne vesti iz Italije i držimo palčeve 
pobunjenim učenicima i studentima. 
Nadamo se da će i kod nas naredno 
proleće biti u znaku protesta protiv 
komercijalizacije obrazovanja u Srbi- 
ji, te da će se aktivirati i srednjoškolci, 
pored studenata koji su ove jeseni 
blokirali nekoliko fakulteta. 

Tadej Kurepa 

Daliste 
znali a 

...da je 2002.godine kompani- 
ja „Nestle" insistirala na tome 
da joj Etiopija, kojom je u tom 
trenutku posebno teško harala 
glad, isplati dug od 6 miliona 
dolara? 

Ч _ J 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 

ZAGREBIDIIBUE K 


Plenarni sastanak Meflunarodnog 
udruženja radnika i radnica 


Od 23. do 25. novembra u Mo- 
deni, u Italiji, održan je Plenar- 
ni sastanak Međunarodnog 
udruženja radnika i radnica 
- anarhosindikalističke inter- 
nacionale, čiji je član i naša 
sindikalna konfederacija. Po- 
red naših delegata, sastanku su 
prisustvovali delegati Solidari- 
ty Federationa (Ujedinjeno 
kraljevstvo), ZSP-a (Poljska), 
NSF-a (Norveška), Priama 
Akcije (Slovačka), CNTF-a 
(Francuska), COB-a (Brazil), 
USI-ja (Italija) i AIT-SP-a (Por- 
tugal), dok je španski CNT, 
usled velikog talasa štrajkova u 
njihovoj zemlji bio u prilici da 
pošalje samo posmatrača. 

Jedna od glavnih tema sastan- 
ka su bili međunarodni dani 
akcije, te međunarodne akcije 
solidarnosti. Diskutovalo se o 
svrsishodnosti međunarodnih 
mobilizacija za apstraktne po- 
vode, nasuprot akcijama povo- 
dom konkretnih radničkih 
borbi. 


Drugi dan sastanka je protekao 
u znaku protestne šetnje i skupa 
povodom obeležavanja velikog 
jubileja Italijanske sindikalne 
unije (USI), naše sestrinske 
organizacije iz Italije, čiji je os- 
nivački kongres bio upravo u 
Modeni, pre tačno sto godina 
- od 23. do 25. novembra 1912. 
godine. Šetnja nekoliko stotina 
radnika i radnica, kao i delega- 
ta i gostiju Plenarnog sastanka, 
završena je na Velikom trgu u 
Modeni, gde je održan skup na 
kome su govorili delegati USI- 
jevih sindikata, Anarhističke 
federacije Italije (FAI), kao ne- 
koliko sekcija MUR-a. I tada, 
kao i pre sto godina, na uli- 
cama Modene mogli su se čuti 
glasovi raznih jezika, glasovi 
radnica i radnika koji solidarno 
stupaju u međunarodnu borbu 
za društvo oslobođeno stega 
države i kapitalizma, uz poklič: 
„Direktna akcija! Generalni 
štrajk! Samoupravljanje!“ 



Imam dve leve noge 
Dve leve ruke 
Jednu levu glavu 
Dva leva oka 
Dva leva uha 
Jedan levi nos 
Jedna leva usta 
Jedno celo levo telo 
i sasvim leve ideje. 

Treba li nekom da se pravdam 
zbog toga? 


Dragan Tomić 


Tacfejprepomćujefifm 

Silkvvood (1983) 

Karen Silkvud je 
bila radnica u fabrici 
plutonijuma koja se 
borila za radnička 
prava i bezbednost na 
radu, zbog čega su je 
psihički maltretirali, 
namerno trovali 
radijacijom i na 
kraju ubili. Film je 
zasnovan na istinitim 
događajima. 

The China Syndrome (1979) 

Kapitalisti teže da 
uštede na svemu 
mogućem, a u 
događajima prikaza- 
nim u ovom filmu 
uštedeli su na kontroli 
kvaliteta pri izgradnji 
nuklearne elektrane. 
Ta ušteda mogla bi 
da košta na stotine 
hiljada ljudskih života, 
ali oni će uraditi sve da 
zataškaju i sakriju od javnosti sve incidente. 
Stvarne nesreće poput Černobilja i nedav- 
nih događaja u Japanu jasno pokazuju da su 
glavni uzroci stvarnih nuklearnih katastro- 
fa upravo neznanje, nedovoljna bezbednost, 
nemar, težnja da se posao otalja i, naročito, 
želja da se uštedi... 




Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

_ J 


















Poljoprivredeni radnici u Južnoafričkoj 
Republici su već tri nedelje u štrajku. Oni 
traže veće plate i pravo da se sindikalno 
organizuju. Zastrašivanje i šikaniranje 
radnika posebno je prisutno na farmama 
koje su u vlasništvu belih gazda. Manje 
od 3% južnoafričkih radnika je sindikal- 
no organizovano, a ogromna većina radi 
za minimalnu nadnicu, ili čak za manje 
od toga. Mnogi su u potpunosti izolovani 
jedni od drugih zbog nepostojanja lokalnog 
prevoza na zemljištu gazda, što posebno 
otežava njihovo povezivanje i međusobno 
organizovanje. Radnici zavise od gazda jer 
žive na njihovim imanjima, a ima i onih ko- 
ji žive u oborima za stoku. Na nekim far- 
mama uobičajeno je da se radnici isplaćuju 



Centar za liberterske studije predstavlja: 

Partizanske pesme 

Audio disk sa pesmama jugoslovenskih partiza- 
na iz perioda rata i izgradnje zemlje. Poslušajte 
ponovo „Padaj silo i nepravdo“, „Konjuh pla- 
ninom“, „Budi se istok i zapad“, ,,Da nam živi, 
živi rad“ i druge pesme. Uz disk se dobija i 
knjižica sa tekstovima pesama i fotografijama. 


Cena: 200 din. 


po tzv. ,,dop sistemu“, što znači da umesto 
plate dobijaju sledovanje alkohola. 

Štrajk, koji je počeo u De Dornu počet- 
kom novembra, nakon čega je buknuo i 
na drugim farmama širom Zapadnog rta i 
na severozapadu zemlje, uglavnom je bio 
spontan i neliderskog karaktera, odbacuju- 
ći uobičajenu političku i sindikalnu hije- 
rarhiju, a u njegovom razvijanju najveću 
ulogu su odigrali mali i nezavisni sindikati. 
U toku su aktivnosti na formiranju odbo- 
ra radnika na poljoprivrednim dobrima, 
čiji cilj teba da bude povećanje nivoa or- 
ganizovanja, učešće u pregovorima oko 
zarada i pripremanje radnika za naredne 
akcije. 

Reakcija vlasnika farmi i države bila je 
žestoka. Učestalo je otpuštanje radnika i 
angažovanje batinaša iz privatnog obez- 
beđenja. Radnicima se preti iseljavanjem 
sa farmi, a nedavno je jedan gazda uhap- 
šen jer je pucao na štrajkače. Došlo je do 
nekoliko žestokih okršaja prilikom racija i 
hapšenja koje je policija sprovodila tokom 
prethodnih nedelja, kao i do ubistva radni- 
ka Majkla Denijelsa i Bongilea Ndlenija, ko- 
ji su navodno ubijeni od strane privatnog 
obezbeđenja. Policija je takođe organizovala 
transport radnika iz drugih mesta u zone 
u kojima traje štrajk. Istovremeno, štrajk 
su, za sada neuspešno, pokušali da stave 
pod kontrolu i vođstvo državni birokratski 
sindikati (COSATU, npr., koji je podržao 
poziv ministra rada na „dvonedeljnu obu- 
stavu štrajka“ i njegovu ponudu da se 
radnicima odobri iznos minimalca duplo 
manji od onog koji su oni zahtevali). 

Uprkos svim ovim pokušajima da se štra- 
jk suzbije i opstruiše, borba južnoafričkih 
radnika se nastavlja. Za 4. decembar je 
najavljen je veliki štrajk poljoprivrednih 
radnika u celoj zemlji ukoliko država i gaz- 
de do tog dana ne pristanu na zahtevani 



iznos minimalca. Osim toga, u proglasu 
sindikalne konfederacije CSAAWU (od 
20. novembra) naglašava se da radnici nisu 
nezadovoljni samo niskim platama, već i 
celokupnom strukturom vlasništva nad 
poljoprivrednim dobrima, tvrdeći da će 
ukoliko gazde nastave s ovim pritiskom na 
red doći i „pitanje o vlasništvu nad obra- 
divim zemljištem“. Deo radnika je čak 
otišao korak dalje od štrajka, organizujući 
sabotaže, uništavajući useve i vinograde i 
blokirajući puteve kojim prolazi policija. Uz 
nedavne pobune radnika u rudnicima, ovaj 
štrajk postaje ozbiljan problem za gazde 
farmi i birokratske izdajničke sindikate. 
Sindikat Federacija solidarnosti (SOLFED) 
iz Brajtona imao je značajnog uticaja na 
ovaj pokret posredstvom svog bivšeg člana 
koji sada aktivno učestvuje u organizova- 
nju radnika u ovoj afričkoj zemlji, a nave- 
deni sindikat će organizovati prikupljanje 
pomoći južnoafričkim poljoprivrednim 
radnicima i njihovom sindikatu CSAAWU. 

Odhili da im plate kulučenje preko 
studentskogservisa 

Oko četrdeset studenata iz Splita ovog 
je leta radilo preko studentskog servisa 
za zapošljavanje na izgradnji gasovoda 
između Skradina i Šibenika. Uslovi rada 
bili su nalik onima prilikom kulučenja 
iz vremena robovlasničkog društva. Na 
vrućinama koje su dostizale 40°C radilo 
se po 13 sati dnevno uz 3 litra vode na 
petnaestak ljudi, bez ikakvog zaklona i 
zaštitne opreme. Iz firme „Montmonta- 
ža”, koja je bila glavni izvođač radova, 
studentima za taj posao do danas ništa ni- 
je plaćeno. 

U proglasu studenata, koji je objavljen 
posredstvom organizacije Mreža soli- 
darnosti, navodi se da je studentski servis 
digao ruke od svega, „žaleći tek za svojom 
provizijom od 17 %”. 

„Možda smo mi samo djelić u moru od 
70 tisuća građana koji trenutno rade bez 
plaće, ali to ne smije značiti pomirbu sa 
situacijom”, navode ojađeni studenti u 
svom saopštenju. „Pozivamo sve u sličnoj 
situaciji i sve koji imaju razumijevanja da 
podrže naša potraživanja i da se zajedno 
borimo za svoja prava. Akcije će uskoro 
biti oglašene u Splitu i Zagrebu.” 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 



























